Učiteľka Katarína Tabaková

**Domáca príprava v čase od 11.1 - 15. 1.2021**

**5.B Biológia**

**Pondelok- Polročné opakovanie - test - Budem ho hodnotiť!**

Vypracuj test a pošli na kontrolu! Stačí iba číslo a písmeno správnej odpovede.

**1. Medzi neživé prírodniny patrí:**

1. javor,
2. slnko,
3. mravec.

**2. Súčasťou mikroskopu je:**

1. lupa,
2. podložné sklíčko,
3. okulár.

**3. Aké bude výsledné zväčšenie objektu, ak okulár je označený 10x a pozorujeme objektívom označeným 4:**

1. 40
2. 4
3. 10

**4. Aký je rozdiel medzi stromom a krom:**

1. strom nemá kmeň,
2. ker nemá kmeň,
3. ker má kmeň.

**5. V koreňovej vrstve lesa žije:**

1. lieska,
2. slimák,
3. dážďovka.

**6. Čo je typické pre vzhľad lesa počas leta:**

1. stromy majú najviac listov, kvitne veľa bylín,
2. listnaté stromy sfarbujú svoje lístie,
3. na stromoch sa rozvíjajú listy, kvitnú prvé byliny.

**7. Vyber ihličnatý krík, ktorý má červené, jedovaté plody:**

1. ostružina,
2. brusnica,
3. tis.

**8. Ktorý ihličnatý strom má dlhé šišky, ktoré sedia na konári zvislo nahor:**

1. jedľa,
2. borovica,
3. smrek.

**9. Ako sa volá plyn, ktorý sa tvorí v zelených rastlinách počas fotosyntézy:**

1. vodná para,
2. kyslík,
3. oxid uhičitý.

**10. Ploník obyčajný (mach) sa rozmnožuje:**

1. podzemkom,
2. semenami,
3. výtrusmi.

**11. Pôdne baktérie slúžia:**

1. rozkladajú odumreté živočíchy,
2. spôsobujú nákazlivé ochorenia,
3. spolunažívajú s koreňmi rastlín.

**12. Medzi liečivú lesnú bylinu patrí:**

1. snežienka,
2. konvalinka,
3. prvosienka.

**13. Telo lišajníka tvorí huba a:**

1. baktéria,
2. riasa,
3. mach.

**14. Snovacie bradavice sú na brušku:**

1. križiaka,
2. kliešťa,
3. roztoča.

**15. Telo zložené z hlavy, hrude a bruška má:**

1. pavúky,
2. hmyz,
3. mnohonôžky.

**16. Lepkavý jazyk s háčikmi na vyberanie lariev hmyzu má:**

1. kukučka,
2. ďateľ,
3. sojka.

**17. Jedovatý lesný plaz:**

1. užovka,
2. slepúch,
3. vretenica.

**18. Mäkké perie pre tichý let má:**

1. výr,
2. myšiak,
3. tetrov.

**Štvrtok: Prečítaj si v učebnici text na str. 45- 46 , pozri si obrázky a prepíš poznámky. Nauč sa to.**

**Poznámky: LESNÉ CICAVCE**

**CICAVCE –** rodia živé mláďatá, po narodení cicajú materské mlieko, telo pokrýva srsť

**BYLINOŽRAVCE –** živia sa rastlinnou potravou

**SRNEC LESNÝ –** potrava: byliny, výhonky stromov. Samec má parohy, ktoré na jeseň zhadzuje.

**JELEŇ LESNÝ-** Žije v stádach.V čase párenia sa ozýva hlasným „trúbením“. Samica je laň.

**VEVERICA STROMOVÁ –**má hlodavé zuby. Živí sa semenami, hubami, suchými plodmi ( orieškami), drobnými živočíchmi.

**ZUBOR HÔRNY -** najväčší voľne žijúci živočích na SR. Je príbuzný bizónom. Na východe SR ich žije 11 kusov. Samec môže vážiť aj 1 000 kg.

**MUFLÓN LESNÝ -** má rohy, ktoré sú duté.

**VŠEŽRAVCE –** živia sa živoč. aj rastl. potravou

**MEDVEĎ HNEDÝ-** ukladá sa na zimný spánok. Potrava: lesné plody, zdochliny, larvy hmyzu.

**JAZVEC -** ukladá sa na zimný spánok

**SVIŇA DIVÁ –** žije v čriedach, kožu má pokrytú hrubými štetinami. Má nápadné kly. Živí sa bukvicami, žaluďmi, korienkami a larvami hmyzu.

**MÄSOŽRAVCE** – Živia sa živoč. potravou

**KUNA LESNÁ** –potrava: hraboše, hmyz. Najobľúbenejšou korisťou sú veveričky.

**LÍŠKA HRDZAVÁ** – požiera hlodavce. Prenáša nákazlivú chorobu besnotu.

**RYS OSTROVID** – na konci ušníc má štetinky. Loví skokom.

**VLK DRAVÝ** – žije vo svorkách. Korisť prenasleduje, kým ju neuštve.

**HMYZOŽRAVACE**

**NETOPIER** – jediný lietajúci cicavec. Ušnicou zachytáva zvuk, odrazený od okolitých predmetov. Takto sa v priestore orientuje. Živí sa hmyzom.

**6.A, 6.B, 6.C Biológia**

**6. A utorok-** Rastlinná a živočíšna bunka

 **štvrtok-** Pracovný list - Bunka

**6.B pondelok -** Rastlinná a živočíšna bunka

 **štvrtok-** Pracovný list - Bunka

**6.C streda**- Rastlinná a živočíšna bunka

 **piatok** - Pracovný list - Bunka

**Učebnica str. 42-43, prečítaj text v učebnici a prepíš poznámky, nauč sa to a pošli na kontrolu!**

**Poznámky: ŽIVOČÍŠNA A RASTLINNÁ BUNKA**

**BUNKA** – najmenšia stavebná časť všetkých organizmov, schopná vykonávať všetky životné funkcie. Viditeľná pod mikroskopom.

Jednobunkové organizmy tvorí 1 bunka ( drobnozrnko, kvasinka, črievička)

Mnohobunkové organizmy – telo tvorí väčšie množstvo buniek ( smrek, slimák, človek)

Životné procesy v bunke zabezpečujú **ORGÁNČEKY** – pomocou nich bunka prijíma živiny, dýcha, vylučuje odpadové látky, pohybuje sa rozmnožuje.

**Rastlinné a živočíšne bunky majú:**

CYTOPLAZMATICKÚ MEMBRÁNU –pokrýva bunku, prepúšťa látky z bunky a do bunky

CYTOPLAZMU vypĺňa vnútro bunky

JADRO – riadi procesy v bunke, zabezpečuje prenos dedičných vlastností

MITOCHONDRIE – energetické centrum bunky, prebieha tu dýchanie

**Rastlinné bunky ešte obsahujú:**

BUNKOVÚ STENU – chráni povrch bunky, dáva jej tvar a pevnosť, prepúšťa vodu

VAKUOLU- vyplnená bunkovou šťavou, sú v nej zásobné látky

CHLOROPLASTY – obsahuje chlorofyl ( prebieha tu fotosyntéza)

**V roku 1665** –angl. fyzik a biológ ROBERT HOOK pozoroval pod mikroskopom korok stromov – videl množstvo útvarov podobných včeliemu plástu – nazval ich **BUNKY.**

**Najväčšia bunka je pštrosie vajce**

**Pracovný list - Bunka**

**1. Do tabuľky vpíš jednotlivé organely bunky a ich funkcie:**

|  |  |
| --- | --- |
| **Názov bunkovej organely** | **Funkcia, ktorú plní** |
| cytoplazmatická blana |  |
|  | chráni povrch bunky, dáva jej tvar a pevnosť, prepúšťa látky |
|  | zabezpečujú dýchanie |
| jadro |  |
|  | vypĺňa vnútro bunky, prebieha tam premena a prenos látok |
| vakuola |  |
| chloroplasty |  |

2. **Vymenuj organely, ktorými sa líši rastlinná bunka od živočíšnej:
.......................................................................................................................................................**3. Bunky môžeme pozorovať iba prístrojom, ktorý sa volá: .....................................................

4. Ako sa volajú organizmy, ktorých:
 a) telo tvorí iba jedna bunka .................................................
 Uveď tri príklady: ................................................................................
 b) telo tvorí veľké množstvo buniek ..................................................................
 Uveď tri príklady: .......................................................................

**6.B Geografia**

**Streda:** Poloha a pobrežie Ázie -str. 52 v učebnici

**Prepíš poznámky, prečítaj si v učebnici a nauč sa poznámky!**

**Poznámky: POLOHA A POBREŽIE ÁZIE**

* najväčší svetadiel
* siaha **od rovníka** až za **severný polárny kruh**, niektoré ostrovy - **J pologuľa**
* **významné rovnobežky:** rovník, obratník Raka, severný polárny kruh
* neskorší čas ako na SR

- svetadiely Ázia + Európa = **kontinent Eurázia**

**Hranica medzi Európou a Áziou:**

pohorie Ural - Kaspické more - Kumsko - manyčská zníženina - Azovské more - Čierne more - úžina Bospor - Marmarské more - úžina Dardanely - Egejské a Stredozemné more

**Hranica medzi Áziou a Afrikou:**

Suezsky prieplav - Červené more

**Hranica medzi Áziou a Amerikou**

Beringov prieliv

* **Áziu obmývajú 3 oceány:** na S - Severný ľadový oceán, na V - Tichý oceán, na J - Indický oceán,
* **najväčšie moria:** Východosibírske, Beringovo, Ochotské, Japonské, Východočínske, Juhočínske a Arabské more

**Piatok: Dopíš si tieto zvyšné poznámky!**

**Členité pobrežie** (mnoho zálivov, prielivov a polostrovov):

* Bengálsky záliv, **Perzský záliv - bohatý na ropu**,
* polostrovy Predná a Zadná India, **Arabský polostrov - najväčší na Zemi**, Malá Ázia, Kórejský polostrov, **Kamčatka - činné sopky**, Tajmýrsky polostrov,
* ostrovy a súostrovia: Japonské ostrovy, Filipíny, Malé a Veľké Sundy, Cyprus

**Objavovanie:**

* po súši,
* **1. veľký dobyvateľ - Alexander Veľký** - pred 2300 rokmi,
* najznámejší **cestovatelia:**
* **Marco Polo:** cestoval od polostrova Malá Ázia až k Žltému moru, ďalej cez Juhočínske more popri ostrove Cejlón k Perzskému zálivu,
* **Ibn Battuta** (africký cestovateľ): v 14. storočí prešiel z Maroka cez V Afriku na Arabský polostrov
* **Vasco da Gama:** v 15. storočí oboplával Afriku a pristál v Indii

**8.B Biológia**

 **Pondelok- Pracovný list**

Pracovný list - opakovanie - Životné procesy

1. Popíš stavbu tráviacej rúry stavovcov.

2. Čím dýchajú: a) hmyz, b) pavúky.

3. Ktoré odpad. látky vylučuje sústava: a) dýchacia, b) močová.

4. Charakterizuj význam červených krviniek.

5. Čím sa pohybuje: a) črievička, b) dážďovka.

6. Vysvetli pojem obojpohlavnosť + príklad.

7. Popíš stavbu dýchacej sústavy stavovcov.

8. Ktoré odpad. látky vylučuje sústava: a) tráviaca ,b) koža.

9. Aký je význam zmyslov pre živočíchy.

**Štvrtok: Test Vypracuj test a pošli na kontrolu** !

**Otázka č.1:**  Ktorý z daných organizmov sa vyživuje heterotrofne?

 a) pŕhľava
 b) mačka
 c) breza
 d) tulipán

**Otázka č.2:**  Ako sa nazýva v poradí 4. časť tráviacej rúry stavovcov?

 a) hltan
 b) tenké črevo
 c) pažerák
 d) žalúdok

**Otázka č.3:**  Pri dýchaní odstraňujú živočíchy z tela:

 a) kyslík
 b) exkrementy
 c) oxid uhličitý
 d) moč

**Otázka č.4** Pavúky prijímajú kyslík:

 a) vzdušnými vakmi
 b) žiabrami
 c) pľúcnymi vačkami
 d) vzdušnicami

**Otázka č.5:** . Ako sa nazýva v poradí 3. časť močovej sústavy stavovcov?

 a) močový mechúr
 b) močová rúra
 c) močovod
 d) obličky

**Otázka č.6:**  V obličkách sa filtruje:

 a) moč
 b) krv
 c) krvomiazga
 d) miazga

**Otázka č.7:**  Ktorá zložka krvi chráni telo človeka pred cudzorodými látkami a choroboplodnými zárodkami?

 a) krvné doštičky
 b) krvná plazma
 c) červené krvinky
 d) biele krvinky

**Otázka č.8:**  Srdce obojživelníkov je rozdelené na:

 a) 2 predsiene, 2 komory
 b) 1 predsieň, 1 komoru
 c) 2 predsiene, 1 komoru
 d) 1 predsieň, 2 komory

**Otázka č.9:**  Zložité vrodené reflexy sa nazývajú?

 a) signály
 b) hormóny
 c) učenie sa
 d) inštinkty

 **Otázka č.10:**  Ako sa pohybuje meňavka?

 a) panôžkami
 b) bičíkom
 c) brvami
 d) svalnatou nohou

**Otázka č.11:** . Ako sa nazýva samčia pohlavná bunka?

 a) vajíčko
 b) spermia
 c) maternica
 d) penis

**Otázka č.12:**  Obojpohlavnosť je typická pre:

 a) žaby
 b) motýle
 c) medvede
 d) slimáky

**8.B Geografia**

**Utorok:** Vypracuj otázky a pošli na kontrolu! Môžeš si pomôcť učebnicou str.24 - 26.

1. Napíš aké bolo na Slovensku hospodárstvo po 2.sv. vojne.

2. Ktoré vlastníctvo bolo odstránené.?

3. Venovala sa vtedy pozornosť životnému prostrediu?

4. Po akom roku prešlo Slovensko na trhové hospodárstvo?

5. Od čoho závisí na Slovensku poľnohospodárstvo?

6. Aké plodiny zaberajú najväčšie osevné plochy?

7. Ktoré odvetvie poľnohospodárstva má na Slovensku dlhodobú tradíciu?

8. Akého druhu živočíšnej výroby je stav najpočetnejší?

**Piatok:** Vypracuj otázky a pošli na kontrolu! Môžeš si pomôcť učebnicou str.24 - 26.

1. Ktoré sú energetické suroviny?

2. Ktoré stavebné suroviny sú najviac rozšírené?

3.Význam ktorého druhu priemyslu vzrástol?

4. Na výrobu čoho sa zaoberá elektrotechnický priemysel?

5. Kde je a aký má názov náš najväčší chemický závod na Slovensku?

6. Ktorý priemysel je najrovnomernejšie rozložený?

7. Ktorý priemysel zaznamenal útlm?

8. Ako sa volá závod vo Vranove na spracovanie dreva?

**9.A Biológia**

**Vypracuj test a pošli na kontrolu!**

Začiatok formulára

**Otázka č.1:** Z hustej lávy vznikol:

 a) čadič
 b) andezit
 c) ryolit

**Otázka č.2:** Činiteľmi vzniku premenených hornín sú:

 a) vyššia teplota a tlak
 b) hĺbka, v ktorej vznikajú
 c) nízka teplota a tlak

**Otázka č.3:** Miesto uvoľnenia napätia v hĺbke Zeme je:

 a) epicentrum zemetrasenia
 b) ohnisko zemetrasenia
 c) magmatický krb

**Otázka č.4:** Typická vlastnosť premenených hornín je:

 a) rozpustnosť
 b) pravidelnosť
 c) priepustnosť
 d) bridličnatosť

**Otázka č.5:** Premenou fylitu vzniká:

 a) svor
 b) žula
 c) rula

**Otázka č.6:** Diorit patrí medzi:

 a) premenené horniny
 b) hlbinné vyvreté horniny
 c) vývlevné vyvreté horniny

**Otázka č.7:** Katastrofický geologický proces:

 a) cunami
 b) vrásnenie
 c) odliv
 d) zvetrávanie

**Otázka č.8:** Premenené horniny vznikajú:

 a) pri zemetrasení
 b) pri prílive a odlive
 c) pri vrásnení a zvetrávaní
 d) pri horotvornej a magmatickej činnosti

**Otázka č.9:** Premenou ílovitých hornín vzniká:

 a) rula
 b) fylit
 c) svor

**Otázka č.10:** Premenou vápenca vzniká:

 a) mramor
 b) rula
 c) svor

**Otázka č.11:** Hlbinné vyvreté horniny vznikli:

 a) usadzovaním materiálu
 b) stuhnutím lávy
 c) tuhnutím magmy pod zemským povrchom
 d) premenou z nerastov

**Otázka č.12:** Vnútorné geologické procesy sú:

 a) príliv a odliv
 b) sopečná činnosť a premena hornín
 c) zemetrasenie a činnosť ľadu
 d) vznik usadených hornín a horotvorná činnosť

**Otázka č.13:** Premenou svoru vzniká:

 a) rula
 b) fylit
 c) žula

**Otázka č.14:** Premenená hornina je:

 a) žula
 b) pieskovec
 c) rula
 d) čadič

**Otázka č.15:** Žula je:

 a) premenená hornina
 b) usadená hornina
 c) hlbinná vyvretá hornina
 d) výlevná vyvretá hornina

**Otázka č.16:** Prepadnutím stropov podzemných dutín vznikajú zemetrasenia:

 a) tektonické
 b) závalové
 c) sopečné

Spodná časť formulára

**8.A Ruský jazyk**

**Pondelok:** Str. 44 cv. 13/A - prečítaj, prelož do slovenčiny. Preklad napíš do zošita a pošli na kontrolu!

**Streda:** Zo str. 47 z rámčeka prepíš do zošita slovíčka - farby a nauč sa ich!

**5.A, 5.B, 5.C Mediálna výchova**